ເວັບ​​ໄຊ້​ ທາງການ ເກົາຫຼີ​​ໃຕ້ ແລະ​ ເກົາຫຼີ​ເໜືອ ​​ຖືກ​ໂຈມ​ຕີ​
ພວກລັກ​​ເຈາະ​ຂໍ້​ມູນ ທີ່​ບໍ່​ລະບຸ​ຊື່​ກຸ່ມ​ນຶ່ງ ໄດ້ໂຈມ​ຕີ​​ເວັບ​ໄຊຫລາຍໆ​ແຫ່ງ ຂອງ​ລັດຖະບານໃຕ້ ຮວມທັງທຳນຽບສີຟ້າ ຂອງປະທານາທິບໍດີ.
ເວັບໄຊຫລາຍໆແຫ່ງຂອງລັດຖະບານເກົາຫລີໃຕ້ແລະເກົາຫລີ ເໜືອ ໄດ້ຖືກໂຈມຕີໃນວັນອັງຄານມື້ນີ້ ຊຶ່ງປະກົດວ່າເປັນນໍ້າມື ຂອງພວກນັກເຄື່ອນໄຫວເຈາະຂໍ້ມູນຕ່າງປະເທດ ເນື່ອງໃນໂອ ກາດວັນຄົບຮອບທີ່ສໍາຄັນ ຂອງການເລີ້ມສົງຄາມເກົາ ຫລີ ກະຊວງວິທະຍາສາດເກົາຫຼີໃຕ້ກ່າວວ່າ ພວກລັກເຈາະຂໍ້ມູນ ທີ່ບໍ່ລະບຸຊື່ກຸ່ມນຶ່ງໄດ້ ໂຈມຕີເວັບໄຊຫລາຍໆແຫ່ງຂອງລັດ ຖະບານ ຮວມທັງທຳນຽບສີຟ້າຂອງປະທານາທິບໍດີ ພ້ອມທັງ ເຄືອຂ່າຍຄອມພິວເຕີຂອງສື່ມວນຊົນອີກຈໍານວນນຶ່ງ ກະຊວງ ວິທະຍາສາດໄດ້ອອກຄໍາເຕືອນກ່ຽວກັບການໂຈມຕີທາງອິນ ເຕີແນັດ ແລະເຕືອນບັນດາເຈົ້າໜ້າທີ່ແລະປະຊາຊົນໃຫ້ພາກັນເອົາມາດຕະການປ້ອງກັນຄວາມປອດໄພເປັນພິເສດຕໍ່ຄອມພິວເຕີຂອງພວກເຂົາເຈົ້າ ຢູ່ທີ່ເກົາຫລີເໜືອ ເວັບໄຊຫລາຍໆແຫ່ງຂອງລັດຖະບານ ກໍໄດ້ຢຸດການປະຕິບັດ ງານເປັນການຊົ່ວຄາວເຊັ່ນດຽວກັນ ຮວມທັງອົງການຂ່າວສູນກາງຂອງເກົາຫລີເໜືອ ແລະ ໜັງສືພິມ Rodung Sinmun ພຽງຢາງ ຍັງບໍ່ທັນໃຫ້ຄວາມເຫັນ ໃດໆກ່ຽວກັບເລື້ອງນີ້ເທື່ອ